Ontdekking en ontwikkeling van nuwe antibitioka en biosiedesCurrently selected
Die BIOPEP Peptiedgroep ondersoek weerstand teen, meganisme van werking en struktuur-aktiwiteitsverwantskappe (SAV) van antimikrobiese peptiede en membraanaktiewe antibiotika, met behulp van beide natuurlike en unieke sintetiese verbindings. Hierdie antimikrobiese verbidings is gerig teen 'n aantal van teikens soos weerstandige bakteriële patogene, in die besonder Listeria monocytogenes, swam plantpatogene, sowel as parasiete wat malaria (Plasmodium falciparum) veroorsaak​.
Die De Villiers groep ondersoek Koënsiem A biosintese en benutting as 'n moontlike teiken vir die ontwikkeling vir nuwe antiparasitiese middels. Op die oomblik fokus ons hoofsaaklik op Plasmodium spp. deur gebruik te maak van 'n Chemiese Biologie benadering.
Die Strauss Lab se kernnavorsingspogings is in die multidissip​linêre veld van Chemiese Biologie. Ons fokus hoofsaaklik op die chemie en biologie van die alomteenwoordige metaboliese kofaktor koënsiem A, en op lae molekulêre gewig tiol-afhanklike redoksbiologie. Ons pas ook die kundigheid wat ons op hierdie wyse verkry toe op die ontwerp en ontwikkeling van nuwe antimikrobiese middels - veral middels wat siektes teiken wat in die Afrika- gesondheidskonteks belangrik is, soos malaria en tuberkulose.